**TEHNISKĀ SPECIFIKĀCIJA – FINANŠU PIEDĀVĀJUMS**

**Cenu aptaujā**

**„Sertificēta datu aizsardzības speciālista pakalpojumi”**

**Identifikācijas Nr. MNP SIA MS 2025/19/CA**

1. Pretendents:

|  |  |
| --- | --- |
| **Nosaukums** | **Reģistrācijas numurs un rekvizīti** |
|  |  |

**TEHNISKĀ SPECIFIKĀCIJA**

1. Pakalpojuma mērķis ir sniegt datu aizsardzības speciālista pakalpojumus, lai nodrošinātu Pasūtītāja darbības atbilstību personas datu apstrādes datu aizsardzības regulējumam (Eiropas Parlamenta un Padomes 2016.gada 27.aprīļa regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – Regula, un citu personas datu aizsardzības jomas regulējošo normatīvo aktu prasībām.

| Nr. p.k. | Priekšmets | Darba uzdevums |
| --- | --- | --- |
| 1.. | Iepirkuma priekšmets | * Pasūtītāja sagatavoto iekšējo normatīvo aktu personas datu aizsardzības jomā analīze, uzlabošana un aktualizācija. * Ne retāk kā 1 (vienu) reizi gadā (oktobri/novembris) veikt Pasūtītāja vadības un darbinieku apmācības par personas datu apstrādi un aizsardzību, tostarp par nepieciešamajiem precizējumiem dokumentos, ņemot vērā aktuālo praksi datu aizsardzības jomā, ietverot atbilžu sniegšanu uz uzdotajiem jautājumiem. * Izstrādāt testu un apstrādāt iegūtos rezultātus, nolūkā nodrošināt darbinieku izpratni par personas datu aizsardzību, kā arī noteikt darbinieku zināšanas personas datu aizsardzības jomā (novembris-janvāris). * Pasūtītāja tīmekļa vietnē [www.madonasslimnica.lv](http://www.madonasslimnica.lv) publicētās informācijas pārbaude un rekomendāciju sniegšana. Tīmekļa vietnē lietoto sīkfailu pārbaude, to lietošanas nepieciešamības pārbaude, atzinuma un rekomendāciju sniegšana. Sīkfailu paziņojuma sagatavošana un konsultāciju sniegšana par atbilstoša paziņojuma ievietošanu tīmekļa vietnē (marts). * IT drošības risinājumu saistībā ar datu aizsardzību audita veikšana, tostarp saistībā ar video novērošanas sistēmu (ja tāda tiks ieviesta), priekšlikumu un atzinumu sagatavošana (jūlijs/augusts). * Sniegt konsultācijas Pasūtītāja darbiniekiem un/vai citiem interesentiem (piemēram, datu subjektiem) par Pasūtītāja veikto personas datu apstrādi un to aizsardzību – telefoniski, rakstveidā. * Izstrādāt priekšlikumus Pasūtītāja drošības pasākumu pilnveidošanai personas datu apstrādes jomā (decembris). * Dalība klātienē vai attālināti, tādu dokumentu izskatīšanā un saskaņošanā, kas skar vai var skart datu aizsardzības jautājumus. * Izskatīt Pasūtītāja/sadarbības partneru līgumus (vienošanās, iepirkumu dokumentus u.tml.), kas saistīti ar personas datu apstrādes jautājumiem. Ja tiek konstatēts, ka nepieciešams veikt papildinājumus vai redakcionālus labojumus Pasūtītāja sagatavotajos dokumentus, datu aizsardzības speciālista pienākums ir izstrādāt normatīvajiem aktiem atbilstošus redakcionālus labojumus (līgumos, vienošanās, iepirkumu dokumentos u.tml.), izstrādājot ārējo normatīvo aktu prasībām atbilstošu atrunu par personas datu aizsardzību, kas turpmāk iekļaujama dokumentos. * Konsultēt Pasūtītāju gadījumā, ja noticis personas datu aizsardzības pārkāpums vai cits drošības incidents, lai izvērtētu iespējamos riskus datu subjekta tiesībām un brīvībām, vai par notikušo incidentu ir jāziņo uzraudzības iestādei vai datu subjektam; * Uzturēt Pasūtītāja personas datu apstrādes darbību reģistru elektroniskā formātā, atbilstoši VDAR 30.panta 1.punkta prasībām. * Iesaistīties sadarbībā ar uzraudzības iestādi (Datu valsts inspekciju vai citu valsts uzraudzības iestādi) un būt par kontaktpersonu jautājumos, kas saistīti ar personas datu apstrādi, tostarp iepriekšējo apspriešanos, nepieciešamības gadījumā konsultēties ar uzraudzības iestādi par normatīvo aktu piemērošanu un citiem jautājumiem, kas skar personas datu aizsardzību; * Uzraudzīt Regulas un citu piemērojamo Eiropas Savienības vai Latvijas Republikas personu datu apstrādi un aizsardzību reglamentējošo ārējo, kā arī Pasūtītāja iekšējo normatīvo aktu un dokumentu (piemēram, personas datu aizsardzības politikas) prasību ievērošanu, tostarp pienākumu sadali. * Nodrošināt nekavējošu informācijas sniegšanu Pasūtītājam par identificētajiem fizisko personas datu apstrādes apdraudējumiem un/vai incidentiem. * Veikt fizisko personas datu apstrādes drošības izmeklēšanu, atbilstoši Regulas prasībām. * Vismaz reizi pusgadā ar Pasūtītāja vadību un atbildīgajiem darbiniekiem pārrunāt aktuālos jautājumus personas datu aizsardzības jomā, kā arī dalīties pieredzē kā esošās prasības tiek realizētas citās nozares kapitālsabiedrībās. * Uzraudzīt kā tiek ievērota Regula, kā arī turpmāk vismaz reizi gadā veikt novērtējumu par Regulas prasību ievērošanu. * Nodrošināt pakalpojumu sniegšanu darba laikā no plkst. 8:00 līdz 16:00, bet ārkārtas gadījumos arī citos laika periodos par to iepriekš vienojoties. * Ievērot darba drošības prasības pakalpojuma sniegšanas laikā. * Par pakalpojumu izpildi Izpildītājs katru mēnesi sagatavo un ne vēlāk kā līdz mēneša 10.datumam Pasūtītājam iesniedz atskaiti par iepriekšējā mēnesī sniegto pakalpojuma apjomu, norādot veiktos pasākumus. * Pasūtītājs var uzdot datu aizsardzības speciālistam arī citus šajā sadaļā neminētus uzdevumus, kas ir saistīti ar personas datu aizsardzību. |
| 2. | Informācija par piesaistīto sertificēto datu aizsardzības speciālistu: vārds, uzvārds, tālrunis, e-pasts |  |
| 3. | Pretendentam iepriekšējo 3 (trīs) gadu laikā (no 2022.gada līdz piedāvājumu iesniegšanas termiņa beigām) ir pieredze līdzvērtīgu pakalpojumu sniegšanā vismaz 2 (diviem) pakalpojuma saņēmējiem, no kuriem vismaz viens pakalpojuma saņēmējs nodarbina ne mazāk kā 350 (trīs simti piecdesmit) darbiniekus. | *Norāda pakalpojuma saņēmējus, kontaktpersonas tālruni.* |

**FINANŠU PIEDĀVĀJUMS**\*

|  |  |  |
| --- | --- | --- |
| **Nr.** | **Informācija par pakalpojuma izpildi** | **Aizpilda pretendents** |
| 1. | 1. Viena mēneša pakalpojuma maksa EUR bez PVN |  |
| 2. | Līguma summa kopā, 24 mēnešiem, EUR bez PVN |  |
| 3. | \*Vienas stundas likme par papildpakalpojumiem (EUR/h), tai skaitā LR normatīvos aktos paredzētie nodokļu maksājumi. |  |

\*Finanšu piedāvājumā piedāvātā cena ietver visus ar pakalpojuma sniegšanu saistītos izdevumus, ieskaitot transporta izdevumus, visa veida sakaru izmaksas un izmaksas, kas saistītas ar pakalpojumu kvalitātes nodrošinājumu. Finanšu piedāvājuma cenā iekļauti visi nodokļi un nodevas, izņemot PVN, ja tādas ir paredzētas. Visas cenas ir jāaprēķina un jānorāda ar precizitāti 2 (divas) zīmes aiz komata.

Datums

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_  Amata nosaukums | (paraksts) | \_\_\_\_\_\_\_\_\_\_\_\_\_\_\_\_\_\_  Paraksta atšifrējums |